Period: Old Babylonian
Genre: Literary
Transliteration:
<SURFACE>
en zid nam tar-ra {d}nin-lil₂-le tud-da
{d}suen dumu ki aŋ₂ {d}nin-lil₂-la₂
e₂-kur-re e₂ {d}en-lil₂-la₂-ka
{d}suen gaba-šu-ŋar nu-mu-ni-tuku-am₃
me-zu me mah-am₃ an-ne₂ šum₂-ma-a-am₃
me al nu-di diŋir-re-e-ne
a-a-zu an kug-ge saŋ-e-eš₂ mu-ri-in-rig₇
{d}en-lil₂-le nam-e-eš₂ mu-ri-in-tar
en šu-luh kug-ga an-e gub-ba-am₃-ma
...<unk> piriŋ sikil diŋir-re-e-ne
...dug₄-ga ud an-na-me-en
...ni-de₂
...
...iri an-ne₂ ki...
...<unk> iri an-ne₂ ki...
...iri an-ne₂ ki ŋar-ra
e₂...iri an-ne₂ ki ŋar-ra
e₂ ki zabalam₂{ki} {d}inana iri an-ne₂ ki ŋar-ra
sa-ŋar-ra-am₃
eš₃ urim₂{ki} nam-galam-ma-bi-ta
šag₄-bi-a {d}en-ki {d}nin-ki-ne nam si-si sa₂-bi-ta
me šu ši-im-du₇-du₇-ne diŋir-diŋir a-nun-na am₃-ma-sug₂-sug₂-ge
ŋiš-gi₅-ŋal₂ sa-ŋar-ra-bi-im
urim₂{ki} eš₃ kur-ra
eš₃ urim₂{ki} eš₃ kur-ra
urim₂{ki} iri an-ne₂ ki ŋar-ra
u₁₈-ru₁₂-bi-im
a-da-ab {d}nanna-kam

Cuneiform:
<SURFACE>
𒂗𒍣𒉆𒋻𒊏𒀭𒎏𒆤𒇷𒌅𒁕
𒀭𒂗𒍪𒌉𒆠𒉘𒀭𒎏𒆤𒇲
𒂍𒆳𒊑𒂍𒀭𒂗𒆤𒇲𒅗
𒀭𒂗𒍪𒃮𒋗𒃻𒉡𒈬𒉌𒌇𒀀𒀭
𒈨𒍪𒈨𒈤𒀀𒀭𒀭𒉌𒋧𒈠𒀀𒀀𒀭
𒈨𒀠𒉡𒁲𒀭𒊑𒂊𒉈
𒀀𒀀𒍪𒀭𒆬𒄀𒊕𒂊𒂠𒈬𒊑𒅔𒉺𒄸𒁺
𒀭𒂗𒆤𒇷𒉆𒂊𒂠𒈬𒊑𒅔𒋻
𒂗𒋗𒈛𒆬𒂵𒀭𒂊𒁺𒁀𒀀𒀭𒈠
...<unk>𒊊𒂖𒀭𒊑𒂊𒉈
...𒅗𒂵𒌓𒀭𒈾𒈨𒂗
...𒉌𒌤
...
...𒌷𒀭𒉌𒆠...
...<unk>𒌷𒀭𒉌𒆠...
...𒌷𒀭𒉌𒆠𒃻𒊏
𒂍...𒌷𒀭𒉌𒆠𒃻𒊏
𒂍𒆠𒍝𒈹𒀕𒆠𒀭𒈹𒌷𒀭𒉌𒆠𒃻𒊏
𒊓𒃻𒊏𒀀𒀭
𒀊𒋀𒀕𒆠𒉆𒃴𒈠𒁉𒋫
𒊮𒁉𒀀𒀭𒂗𒆠𒀭𒎏𒆠𒉈𒉆𒋛𒋛𒁲𒁉𒋫
𒈨𒋗𒅆𒅎𒌌𒌌𒉈𒀭𒀭𒀀𒉣𒈾𒀀𒀭𒈠𒁻𒁻𒄀
𒄑𒆠𒅅𒊓𒃻𒊏𒁉𒅎
𒋀𒀕𒆠𒀊𒆳𒊏
𒀊𒋀𒀕𒆠𒀊𒆳𒊏
𒋀𒀕𒆠𒌷𒀭𒉌𒆠𒃻𒊏
𒍇𒂗𒁉𒅎
𒀀𒁕𒀊𒀭𒋀𒆠𒄰